Na temelju članka 32. Statut Općine Ivanska (Službeni vjesnik br.01/13 i 11/13), Općinsko vijeće Općine Ivanska na svojoj 24. sjednici održanoj 17.veljače 2017. godine je

**ODLUKU**

**o davanju suglasnosti za provedbu ulaganja u projekt**

**nogostup u naselju Babinac u Općini Ivanska**

Članak 1.

 Općinsko vijeće Općine Ivanska daje suglasnost Općini Ivanska , S.Kolara 1, Ivanska, OIB:56158521730, za provedbu ulaganja u projekt : Nogostup u naselju Babinac u Općini Ivanska koji je detaljno opisan u prilogu 1. Nogostup u naselju Babinac u Općini Ivanska.

 Prilog 1. Nogostup u naselju Babinac u Općini Ivanska sastavni je dio ove Odluke.

Članak 2.

 Projekt: Nogostup u naselju Babinac u Općini Ivanska usklađen je sa Programom ukupnog razvoja Općine Ivanska za razdoblje 2014-2020. godina ([www.ivanska.hr/dokumenti/](http://www.ivanska.hr/dokumenti/)) u okviru:

- cilja 3. Poboljšanje i unaprjeđenje uvjeta življenja stanovništva Općine Ivanska, uključujući prirodnu, komunalnu i društvenu infrastrukturu te njihovo održavanje i očuvanje,

- prioritet 3.3.Unapređenje prometne povezanosti i jačanje prometne sigurnosti stanovništva i njihovih gostiju .

Članak 3.

 Sukladno naprijed navedenim člancima, Općinsko vijeće Općine Ivanska suglasno je da se projekt: Nogostup u naselju Babinac u Općini Ivanska , provede na području naselja Babinac.

 Općinsko vijeće Općine Ivanska prihvaća sudjelovanje Općine Ivanska u sufinanciranju projekta u preostalom iznosu koji će se utvrditi po donošenju Odluke o dodjeli sredstava od Agencije za plaćanje u poljoprivredi , ribarstvu i ruralnom razvoju kojom se utvrđuju prihvatljivi troškovi i najviši iznos javne potpore, a po donošenju Odluke o prihvatljivosti i Ugovora o financiranju temeljem objavljenog natječaja u okviru Provedbe mjere 7, Podmjere 7.4 .Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu , Programa ruralnog razvoja Republike Hrvatske 2014.-2020.godine, tipa operacije 7.4.1.2 Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu .

Članak 4.

Ova Odluka stupa na snagu osmog dana od dana objave u Službenom vjesniku Općine Ivanska.

BJELOVARSKO – BILOGORSKA ŽUPANIJA

OPĆIINA IVANSKA

OPĆINSKO VIJEĆE

KLASA:011-01/17-01/6

URBROJ:2110/02-01-17-1

Ivanska, 17.02. 2017 PREDSJEDNICA:

 Ivana Peršić v.r.